
KĖDAINIŲ RAJONO SAVIVALDYBĖS TARYBA

SPRENDIMAS
DĖL PRITARIMO INVESTICIJŲ PROJEKTO „KĖDAINIŲ LOPŠELIO-DARŽELIO „VYTURĖLIS“ (JOSVAINIŲ G. 53, KĖDAINIAI) PASTATO ENERGINIO EFEKTYVUMO DIDINIMAS“  ĮGYVENDINIMUI

2022 m. lapkričio 25 d. Nr. TS-305
Kėdainiai

[bookmark: _Hlk31899557]Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Viešųjų pastatų energinio efektyvumo didinimo programos, patvirtintos Lietuvos Respublikos Vyriausybės 2014 m. lapkričio 26 d. nutarimu Nr. 1328 „Dėl Viešųjų pastatų energinio efektyvumo didinimo programos patvirtinimo“, 36 punktu, uždarosios akcinės bendrovės Viešųjų investicijų plėtros agentūros generalinio direktoriaus 2020 m. lapkričio 11 d. įsakymu Nr. 2020/9-105 „Dėl Paskolų teikimo savivaldybių viešųjų pastatų atnaujinimui tvarkos aprašo patvirtinimo“ 5.5 punktu ir atsižvelgdama į viešą kvietimą teikti paraiškas pagal finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“, Kėdainių rajono savivaldybės taryba   n u s p r e n d ž i a:
1. Pritarti investicijų projekto „Kėdainių lopšelio-darželio „Vyturėlis“ (Josvainių g. 53, Kėdainiai) pastato energinio efektyvumo didinimas“ (toliau – Projektas) įgyvendinimui. 
2. [bookmark: _GoBack]Teikti paraišką 531 700,00 Eur (penkių šimtų trisdešimt vieno tūkstančio septynių šimtų eurų) paskolai Projektui įgyvendinti gauti iš AB „Šiaulių bankas“ pagal fondo „Savivaldybių pastatų fondas“ finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“ ir įsipareigoti pasiskolintas lėšas grąžinti įstaigai, tam per visą paskolos grąžinimo laikotarpį planuojant ir skiriant reikiamo dydžio lėšas, reikalingas pastatui išlaikyti ir kreditui grąžinti.
3. Įgalioti Kėdainių rajono savivaldybės administracijos direktorių pasirašyti banko paskolos sutartį.
4. Užtikrinti Projekto tęstinumą 10 metų po Projekto įgyvendinimo pabaigos. 
5. Apmokėti iš Kėdainių rajono savivaldybės biudžeto netinkamas finansuoti, tačiau šiam Projektui įgyvendinti būtinas išlaidas ir tinkamas išlaidas, kurių nepadengia Projekto finansavimas.
	Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					     Valentinas Tamulis					     

